O nouă seară în care talentul fenomen a strălucit pe scena Românii au talent! Show-ul a fost lider absolut de audiență
"Evoluția impresionează, ți se pare că se face dreptate", spunea Andi Moisescu, aseară, după ce s-a bucurat de una dintre prestațiile de pe scenă.
Ca în fiecare săptămână, concurenții au demonstrat că munca lor merită să fie apreciată de întreaga țară și au oferit momente greu de uitat. Talentul fenomen merge mai departe și revine săptămâna viitoare cu noi curajoși.
O trupă formată din 5 membri, cu vârste între 17 și 24 de ani au urcat pe scenă cu un show neașteptat, de calisthenics. "Venim din trei orașe diferite – Cluj, Sibiu, Bacău. Ne-am cunoscut la competiții și evenimente care aveau legătură cu sportul ăsta. Pasiunea ne-a adus împreună. Calisthenics este un sport care se poate practica oriunde și la orice vârstă deoarece te folosești de propria greutate", au spus aceștia. Unul dintre ei ste campion național, singura fată este campioană mondială și europeană, iar pe scurt, aceștia sunt "majoritatea campioni sau podiumuri la competiții importante".
Impresionat de poveștile lor, dar mai ales de reușita de pe scenă, Mihai Bobonete a decis că vrea să le ofere o șansă să strălucească și mai tare în semifinale, așa că a apăsat butonul auriu, fără să stea prea mult pe gânduri!
Cea de-a șaptea ediție a fost lider absolut de audiență, în intervalul orar 20:27 – 24:05. În rândul publicului național, cu vârsta cuprinsă între 21 și 54 de ani, din categoriile ESOMAR ABCD, PRO TV avea 8.8 puncte de rating și 28.5% cotă de piață, față de locul 2 care avea 3.2 puncte de audiență și 10.4% share. De-a lungul difuzării, aproape 2.1 milioane de români s-au bucurat de spectacolul de pe scenă, iar în minutul de aur, la ora 20:56, peste 2.8 milioane de telespectatori erau cu ochii pe PRO TV.
Concurenții care au impresionat juriul și au primit din partea acestora 3 sau 4 DA sunt: Strong Junior, Deniss Trifanovs, Valentin Lupu, Alesia Stanciu, Anton Monstyrsky, Adelina Nedelcu, Irina Rotari, Elizabeth Lamendin, Rokas Bernatonis, Anamaria Trotea, Fanfara Hasnaș, Nali Dobrin și Isamu Yamamoto.
Vinerea viitoare, de la 20:30, spectacolul merge mai departe! Alți concurenți cu momente senzaționale vor veni în fața juraților pentru a arăta că au ceea ce le trebuie pentru a fi sub lumina reflectoarelor pe cea mai importantă scenă! Nu ratați nicio ediție din sezonul #14fenomen Românii au talent. Emisiunea poate fi urmărită, în avans, pe VOYO.
Sursa: Pro TV
Etichete: Romanii au talent,
Dată publicare:
23-03-2024 09:43